《题宋德清诗稿》
宋代·林希逸

诗法如书法，临摹恐未真。宁为禅散圣，莫作婢夫人。

士诧门中集，君留席上珍。苦吟应不厌，会见轧黄陈。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。